Γκόραν Γιούρακ

Ο Γκόραν Γιούρακ (γεννημένος στις 4 Μαρτίου του 1977) είναι Σλοβένος διεθνής καλαθοσφαιριστής. Έχει ύψος 200εκ και αγωνίζεται στη θέση του σμολ φόργουορντ.

Καριέρα 
Ο Γκόραν Γιούρακ ξεκίνησε την επαγγελματική του καριέρα το 1995. Από το 1995 μέχρι και το 2003, αγωνίστηκε στη Σλοβενία με τις ΚΚ Κέλγιε (1995-96), Πιβοβάρνα Λάσκο (1996-02) και Ούνιον Ολύμπια (2002-03).

Το καλοκαίρι του 2003, ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για ένα χρόνο.

Τη διετία 2004-06 αγωνίστηκε με τις ιταλικές Αουρόρα Μπασκέτ (2004-05) και Παλακανέστρο Καντού (2005-06).

Την περίοδο 2006-07 αγωνίστηκε αρχικά με την Ούνιον Ολύμπια κι έπειτα με την Κλιμάνιο Μπολόνια.

Το 2007, ο Γιούρακ μετεγγράφη στη Ζάλγκιρις Κάουνας, ομάδα της Λιθουανίας.

Από το 2008 μέχρι και το 2013, ο Γκόραν Γιούρακ αγωνίστηκε με τη φανέλα της ιταλικής Παλακανέστρο Μπιέλα, με μόνη εξαίρεση τη σεζόν 2009-10 κατά τη διάρκεια της οποίας αγωνίστηκε στην επίσης ιταλική Τεράμο Μπασκέτ.

Το καλοκαίρι του 2013 μεταπήδησε στη Ζλατόρογκ Λάσκο, ομάδα της Σλοβενίας, στην οποία αγωνίζεται μέχρι και σήμερα.

Διεθνείς συμμετοχές 
Ο Γκόραν Γιούρακ έχει πραγματοποιήσει αρκετές συμμετοχές με την εθνική ομάδα μπάσκετ της Σλοβενίας.

Συγκεκριμένα, ο Γιούρακ έχει συμμετάσχει στα Ευρωμπάσκετ του 2003 και του 2005, ενώ το 2006 συμμετείχε και στο Παγκόσμιο Πρωτάθλημα Καλαθοσφαίρισης.

Παραπομπές

Πηγές 
 http://www.basketnet.gr/main/2/europe/articles/601/mpiel-gior.html
 http://www.onsports.gr/basket/Eyrwpaika-prwtathlhmata/item/231168-Ananeonei-me-Mpiela-o-Gioyrak

Σλοβένοι καλαθοσφαιριστές
Καλαθοσφαιριστές ΟΣΦΠ
Καλαθοσφαιριστές Αουρόρα Μπάσκετ Γέζι
Καλαθοσφαιριστές Παλλακανέστρο Καντού
Καλαθοσφαιριστές Φορτιτούντο Μπολόνια
Καλαθοσφαιριστές Παλλακανέστρο Μπιέλλα
Καλαθοσφαιριστές Τέραμο Μπάσκετ
Καλαθοσφαιριστές Ζάλγκιρις Κάουνας
Καλαθοσφαιριστές Ολύμπια Λιουμπλιάνας
Καλαθοσφαιριστές Εθνικής Σλοβενίας